BASES REGULADORAS E CONVOCATORIA, EN RÉXIME DE CONCORRENCIA NON COMPETITIVA, PARA O PROXECTO “PRIMEIRA EXPERIENCIA PROFESIONAL” NOS CONCELLOS DA PROVINCIA DE PONTEVEDRA 2023/2024 NO MARCO DO PROGRAMA PLAN DE FOMENTO DA EMPREGABILIDADE
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/04/2023)

A Deputación de Pontevedra a través do Servizo de Promoción do Emprego e Desenvolvemento Local, en liña cos obxectivos do compoñente 23 do Plan de Recuperación, Transformación e Resiliencia de España (PRTR), tendo en conta que o paro xuvenil na nosa provincia é un dos principais problemas do noso mercado de traballo debido ás estruturais elevadas taxas de desemprego das capas máis mozas da poboación, ven apostando pola realización de accións e execución de programas de fomento do emprego xuvenil evitando a fuga de talento fóra da nosa provincia e de Galicia. Esta problemática existente na nosa provincia, que afecta ás persoas mozas con dificultades de adquirir unha primeira experiencia laboral significativa, está a impedir a súa integración temperá no mercado de traballo, o seu desenvolvemento profesional e, por tanto, persoal. Ase mesmo, estase a promover a capacitación e inserción laboral de colectivos vulnerables e contribuír á reactivación de sectores estratéxicos, en liña cos programas do citado Plan de España e dando cumprimento ao mandato contido no Regulamento (UE) 2021/241 do Parlamento Europeo e do Consello, de 12 de febreiro de 2021. O programa a desenvolver pola Deputación de Pontevedra denominado Plan de Fomento da Empregabilidade articúlase en liña cos programas do PRTR de España, e priorizaranse postos en tarefas relacionadas coa transición ecolóxica e a economía verde, a dixitalización de servizos, a cohesión social, así como o desenvolvemento local rural, co obxectivo de intensificar o potencial de crecemento, a creación de emprego e a resiliencia económica e social, así como de acelerar as transicións ecolóxica e dixital. Así, dentro do citado programa formúlase o proxecto “Primeira Experiencia Profesional” que ten por obxecto dotar ás persoas mozas desempregadas así como, en xeral, as persoas desempregadas da provincia, mediante un contrato de traballo, dunha primeira experiencia para a adquisición de competencias e habilidades sociais e profesionais – empatía, creatividade, dotes de liderado, capacidade de adaptación, entre outras –, relacionadas coa actitude da persoa traballadora. O citado Plan de Fomento da Empregabilidade da Deputación de Pontevedra foi aprobado pola Xunta de Goberno na súa sesión ordinaria do 26 de novembro de 2021 e está composto, entre outros, polo proxecto “Primeira experiencia profesional” nos concellos da provincia de Pontevedra. Concretamente, o proxecto “Primeira experiencia profesional” nos concellos da provincia de Pontevedra desenvólvese en dúas fases: a) Primeira fase, de selección das entidades colaboradoras e de determinación do nivel de estudos para a obtención da práctica profesional adecuada a dito nivel baixo a modalidade de contrato formativo. b) Segunda fase, de selección das persoas beneficiarias dos contratos formativos por parte das entidades colaboradoras tal e como se dispoña nas bases reguladoras e convocatoria. Dito proxecto desenvolverase en consonancia co establecido no Real Decreto-lei 32/2021, de 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo, no que se regulan, entre outras, as condicións do contrato formativo para a obtención da práctica profesional axeitada ao nivel de estudos. En congruencia cos principios informadores da Unión Europea e co principio de autonomía provincial, consagrado nos artigos 137 e 141 da Constitución, correspóndelles ás Deputacións a decisión de definir as prioridades na execución das distintas liñas de actuación en relación ao fomento do desenvolvemento económico e social no territorio provincial, adecuándoas ás especificidades e necesidades da poboación, dentro dos límites establecidos para o debido control e vixilancia do uso dos recursos públicos. Por todo isto, a Deputación de Pontevedra, no uso das competencias e atribucións que ten asignadas pola vixente LRBRL, e seguindo o establecido no Acordo do Consello de Ministros do 27 de abril de 2021, polo que se aproba o Plan de Recuperación, Transformación e Resiliencia de España e dando cumprimento ao mandato contido no Regulamento (UE) 2021/241 do Parlamento Europeo e do Consello, de 12 de febreiro de 2021, establece as bases que regulan as condicións para a selección das entidades colaboradoras, a determinación do nivel de estudos para o desempeño dunha actividade laboral destinada a adquirir unha práctica profesional adecuada aos correspondentes niveis de estudos (de aquí en adiante contrato formativo), a publicación e a resolución do procedemento, así como as condicións de execución que teñen que cumprir as entidades colaboradoras, a propia Deputación e as persoas contratadas.1. Constitúe o obxecto destas bases a regulación das condicións polas que se rexerá a convocatoria pública para a selección dos concellos como entidades colaboradoras e a determinación do nivel de estudos dos 152 postos de traballo que se van ocupar baixo a modalidade de contrato formativo, así como o desenvolvemento destas bases, que regularán as relacións entre a Deputación de Pontevedra e as entidades colaboradoras. As contratacións laborais baixo a modalidade contrato formativo que se deriven realizaranse entre as entidades colaboradoras e as persoas tituladas universitarias e de formación profesional de ciclos medios e superiores, co fin de poder adquirir a práctica profesional adecuada ao nivel de estudos cursados e facilitarlles a súa inserción no mercado laboral. A través desta subvención financiarase unha parte do custo laboral total dun contrato formativo que deberá ser por un período máximo dun ano a tempo completo. O salario non poderá ser inferior ao 70% para o grupo profesional e nivel retributivo correspondente ao nivel de estudos e funcións desempeñadas e, en ningún caso, poderá ser inferior ao SMI vixente. Ditas contratacións abarcarán postos de traballo en xeral, así coma, os relacionados coa transición ecolóxica e a economía verde, a dixitalización de servizos, a cohesión social e o desenvolvemento local rural, preferentemente. As 152 contratacións laborais baixo a modalidade contrato formativo distribuiranse entre os concellos de menos de 50.000 habitantes como entidades colaboradoras de acordo co seguinte cadro (datos de poboación publicados polo Instituto Galego de Estatística, IGE o 1 de xaneiro do 2022): 2.- O crédito destinado a este programa ascende a 2.553.600,00€, que se financiarán con cargo ás seguintes aplicacións: 1.- A contía máxima das subvencións que se concederán por cada contrato formativo segundo o nivel estudos serán as seguintes: 2.- A retribución polo tempo de traballo efectivo será o fixada no convenio colectivo aplicable para estes contratos ou no seu defecto a do grupo profesional e nivel retributivo correspondente ás funcións desempeñas (Anexo II destas bases). O salario non poderá ser inferior ao 70% para o grupo profesional e nivel retributivo correspondente ao nivel de estudos e funcións desempeñadas e, en ningún caso, poderá ser inferior ao SMI vixente. As entidades colaboradoras deberán complementar a cantidade que sexa necesaria ata acadar os salarios anteriormente indicados asumindo o custo total da Seguridade Social e demais conceptos salariais que poidan derivar da relación contractual con cada persoa traballadora baixo a modalidade de contrato formativo.3.- O período subvencionable dos contratos formativos será dun máximo dun ano e os contratos deberán comezar o 15 de xullo de 2023 ou na data que se estableza no acordo de concesión.4.- As subvencións previstas nesta convocatoria será compatible con outras subvencións, axudas, ingresos ou recursos para a mesma finalidade, procedentes de calquera outras Administracións ou entes públicos ou privados, nacionais, da Unión Europea ou de organismos internacionais, pero en ningún caso a contía total das subvencións poderá superar os custos totais da contratación. A tal efecto, as entidades colaboradores deberán comunicarlle á Deputación Provincial se obtiveron outras subvencións ou axudas para a mesma finalidade tanto no momento da presentación da solicitude coma durante a tramitación do procedemento.5.- De ser a convocatoria conforme ao Acordo do Consello de Ministros do 27 de abril de 2021, polo que se aproba o Plan de Recuperación, Transformación e Resiliencia de España e coas normas de subvencionabilidade que se aproben a nivel nacional e/ou autonómico, poderán ser obxecto de cofinanciación polo citado Plan, se así se fixera constar na resolución de aprobación da convocatoria ou no acordo de concesión ou nunha resolución posterior. Poderán ser entidades colaboradoras das axudas ou subvencións previstas neste programa os concellos da provincia de Pontevedra de menos de 50.000 habitantes que dispoñan de capacidade técnica e de xestión suficiente para a execución dos correspondentes proxectos e non incorran nas circunstancias establecidas no artigo 13.2 da Lei 38/2003, de 17 de novembro, xeral de subvencións (LXS). As entidades colaboradoras contratarán na modalidade de contrato formativo e deberán cumprir todos e cada un dos requisitos establecidos na normativa de aplicación a esta tipoloxía de contrato. As entidades colaboradoras terán como compensación, pola colaboración coa Deputación na consecución dos obxectivos deste proxecto, o aproveitamento do rendemento do traballo das persoas que se contraten.1.- Os contratos formativos poderán concertarse con aquelas persoas que reúnan os seguintes requisitos: a) Que estean en posesión dunha titulación universitaria ou título de grado medio ou superior de formación profesional ou títulos oficialmente recoñecidos como equivalentes, de acordo coas leis reguladoras do sistema educativo vixente, que habiliten para o exercicio profesional. b) Que estean inscritos como demandantes ou en mellora de emprego no Servizo Público de Emprego. c) Estar empadroados nalgún dos concellos da provincia de Pontevedra con anterioridade á data de publicación da propia convocatoria no BOPPO. d) Que no momento da contratación non transcorresen máis de tres anos, ou máis de cinco cando o contrato se realice cunha persoa con discapacidade, desde a terminación dos correspondentes estudos. e) Que non obtivera experiencia profesional ou realizado actividade formativa na mesma actividade dentro da entidade por un tempo superior a tres meses, sen que se computen a estes efectos os períodos de formación ou prácticas que formen parte do currículo esixido para a obtención da titulación que habilita esta contratación. f) Que non estean contratadas ou contratados en prácticas no momento da selección nalgún dos programas que contemplen contratos en prácticas ou formativos da Deputación de Pontevedra. g) Non haber estado contratada na mesma ou distinta entidade en virtude da mesma titulación. Tampouco na mesma entidade para o mesmo ou distinto posto aínda que se trate de titulacións distintas.2.- Ase mesmo, as entidades deberán cumprir os requisitos esixidos no punto primeiro do artigo 1 do Real Decreto-lei 32/2021, de 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo polo que se modifica o texto refundido da Lei do Estatuto dos Traballadores, aprobado polo Real Decreto Lexislativo 2/2015, de 23 de outubro que modifica o artigo 11. As solicitudes presentaranse unicamente por medios electrónicos a través do formulario normalizado dispoñible na sede electrónica (https://sede.depo. gal). Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). A presentación da solicitude implica o coñecemento e aceptación incondicional destas bases reguladoras. Non axustarse aos termos da convocatoria, así como a ocultación de datos, a súa alteración ou calquera outra manipulación da información serán causa de desestimación da solicitude, sen prexuízo do disposto nos artigos 54 a 56 da Lei 9/2007, de 13 de xuño, de Subvencións de Galicia. O prazo de presentación de solicitudes será de 20 días naturais, contados desde o día seguinte ao da publicación desta convocatoria e do extracto no Boletín Oficial da Provincia de Pontevedra (BOPPO). Se o último día é inhábil este prazo entenderase prorrogado ata o primeiro día hábil seguinte. As entidades solicitantes deberán completar no modelo de solicitude o nivel de estudos requirido. En dito modelo de solicitude consta a Declaración Responsable, na que se farán constar os seguintes extremos: a) O cumprimento dos requisitos establecidos para obter a condición de entidade colaboradora e, especificamente, de estar ao día no cumprimento das obrigas tributarias coa Axencia Estatal de Administración Tributaria (AEAT) e coa facenda autonómica da Xunta de Galicia (ATRIGA) así como estar ao corrente do pagamento coa Seguridade Social e de non ter débedas coa Deputación de Pontevedra. b) O conxunto de todas as solicitudes efectuadas ou concedidas para a mesma finalidade das distintas administracións públicas competentes. c) A veracidade da titularidade da conta bancaria da entidade solicitante na que se deba efectuar o pagamento da subvención. d) Declaración responsable de que os contratos formativos se destinan a servizos de competencia municipal e que cumpren os requisitos esixidos nestas bases en canto á súa capacidade técnica e de xestión. e) Que se compromete a cumprir os requisitos esixidos nas bases e demais normativa de aplicación durante a selección das persoas e o período de vixencia do contrato; e deberá informar a Deputación de Pontevedra de calquera variación das circunstancias. f) Que con ditas contratacións non se están a cubrir postos de traballo de natureza estrutural estean ou no dentro das relacións de postos de traballo, cadro de persoal ou outra forma de organización de recursos humanos, que estean contemplados na entidades locais e estean dotadas orzamentariamente. g) Que o posto de traballo e titulación a contratar non fose subvencionado noutras convocatorias do ano 2022 da Deputación de Pontevedra ou outras entidades de igual o semellantes características a esta convocatoria. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas e que se detallan a continuación: No caso de que as entidades interesadas se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. Xunto co formulario de solicitude as entidades solicitantes deberán presentar a seguinte documentación: a) Certificación da Secretaría da entidade solicitante, segundo o modelo que se publica como anexo I, na que conste: No caso de ter que aportar documentación complementaria, presentarse por medios electrónicos. As persoas interesadas responsabilizaranse da veracidade dos documentos entregados. Excepcionalmente, a Administración poderá requirir a mostra do documento orixinal para cotexar a copia electrónica presentada. Se algunha das persoas interesadas presenta a documentación complementaria presencialmente requiriráselle que a emende a través da súa presentación electrónica. Para estes efectos, considerarase como data de presentación aquela na que fose realizada a emenda. Todos os trámites administrativos que as persoas interesadas deban realizar durante a tramitación deste procedemento deberán efectuarse electronicamente a través do modelo “instancia xenérica”, dispoñible na sede electrónica da Deputación de Pontevedra (https://sede.depo. gal). Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do Procedemento Administrativo Común das Administracións Públicas requiriráselle á persoa interesada que, de conformidade co establecido no artigo 68 desta, nun prazo de 10 días hábiles emende as faltas ou presente os documentos preceptivos, e indicaráselle que, de non o facer, se entenderá por desistida a súa solicitude, que se arquivará sen máis trámites. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións electrónicas practicaranse a través da “Carpeta Cidadá” e da “Dirección Electrónica Habilitada Única”. Ambos os sistemas son accesibles desde a sede electrónica da Deputación de Pontevedra (https://sede.depo. gal). As notificacións entenderanse practicadas no momento en que se produza o acceso ao seu contido, e entenderanse rexeitadas cando transcorresen dez días naturais desde a posta á disposición da notificación sen que se acceda a este. O sistema remitiralles ás persoas interesadas avisos da posta á disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación realizada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. A notificación do acordo de concesión de subvencións realizarase mediante publicación no Boletín Oficial da Provincia de Pontevedra, de acordo co disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas. O procedemento de selección das entidades colaboradoras tramitarase en réxime de concorrencia non competitiva, de acordo co previsto nos artigos 12 a 15 da Lei 38/2003, de 17 de novembro, Xeral de Subvencións e o artigo 19.2 da Lei 9/2007, do 13 de xuño, de Subvencións de Galicia e no establecido nestas bases. O órgano instrutor deste procedemento de selección será a Xefatura do Servizo de Promoción de Emprego e Desenvolvemento Local da Deputación de Pontevedra, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, de conformidade co previsto no artigo 21 da Lei 9/2007, de 13 de xuño, de Subvencións de Galicia. A Xefatura de Servizo de Promoción de Emprego unha vez comprobados os expedientes e determinada a relación de concellos que acadarán a condición de entidades colaboradoras especificando o número de contratos, o nivel de estudos solicitado, a duración e a data límite de inicio e a contía da subvención, elevará proposta de resolución e someteraa ao órgano competente, previo informe de fiscalización emitido por Intervención. Nesta proposta farase tamén referencia ás entidades que non cumpran as condicións e á motivación da súa exclusión. A resolución do procedemento correspóndelle á Xunta de Goberno provincial e notificaráselle aos interesados de acordo co establecido nos artigos 40 e 41 da Lei 39/2015, de 1 de outubro, do Procedemento Administrativo Común das Administracións Públicas. O prazo máximo para resolver e notificarlles ás persoas interesadas a resolución do procedemento é de seis meses a contar desde a publicación da presente convocatoria. Transcorrido este prazo sen notificarse a resolución aos interesados, entenderase desestimada por silencio administrativo a solicitude de concesión da subvención. O acordo de concesión de subvencións publicarase no Boletín Oficial da Provincia de Pontevedra e surtirá os efectos da notificación, de acordo co disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas. A resolución pon fin á vía administrativa. Contra ela, os interesados poderán interpor recurso potestativo de reposición ante o mesmo órgano que a ditou, no prazo dun mes, a partir do día seguinte ao desta notificación, de acordo co disposto nos artigos 112 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben, directamente recurso contencioso–administrativo ante o Xulgado do Contencioso–Administrativo de Pontevedra, no prazo de dous meses establecido no artigo 46 da Lei 29/1998, de 13 de xullo reguladora da Xurisdición Contencioso–Administrativa. Todo elo sen prexuízo de que poidan interpor calquera outro recurso que estimen conveniente. As subvencións concedidas entenderanse aceptadas se os beneficiarios non se opoñen ou a rexeitan expresamente no prazo de dez días hábiles contados dende a súa notificación. Toda alteración das condicións tidas en conta para a selección dos concellos como entidades colaboradoras e, en todo caso, a obtención concorrente de subvencións ou axudas outorgadas para a mesma finalidade por outras administracións ou entes públicos ou privados, estatais, da Unión Europea ou internacionais, poderá dar lugar á modificación do acordo de concesión. Estas bases reguladoras publicaranse no Boletín Oficial da Provincia de Pontevedra (BOPPO) e na sede electrónica da Deputación de Pontevedra (https://sede.depo. gal). Ademais, a Deputación de Pontevedra publicará a concesión das subvencións no Boletín Oficial da Provincia de Pontevedra e na súa páxina web. Así mesmo, as entidades colaboradoras deberán realizar unha adecuada publicidade do carácter público do financiamento recibido. A este respecto, as medidas de difusión consistirán, polo menos, que no lugar onde se realice o servizo deberá figurar, de forma visible, un cartel informativo no que constará o cofinanciamento por parte da Deputación Provincial de Pontevedra. Así mesmo, na documentación administrativa deberase facer mención ao financiamento da Deputación provincial.1. A selección final das persoas traballadoras a realizará a entidade local de acordo coas normas de selección de persoal que lle sexan de aplicación sendo os responsables últimos de verificar que as persoas candidatas cumpran con todos os requisitos establecidos no momento de darlles de alta na Seguridade Social. Na selección das persoas beneficiarias dos contratos formativos aplicaranse os principios constitucionais de igualdade, mérito e capacidade así como os establecidos no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado, de publicidade das convocatorias e das súas bases, transparencia, imparcialidade e profesionalidade dos membros órganos da selección, independencia e discrecionalidade técnica na actuación, adecuación entre o contido dos procesos selectivos e as funcións ou tarefas a desenvolver, axilidade, sen prexuízo da obxectividade, nos procesos de selección e os demais establecidos na normativa vixente de aplicación. Ase mesmo, para levar a cabo a selección o concello nomeará o tribunal cualificador, cuxa composición deberá adecuarse aos principios que regulan a constitución e funcionamento dos órganos de selección.2. No caso de que a selección das persoas traballadoras non se leve a cabo mediante convocatoria pública, o perfil dos postos de traballo e os criterios de selección recollidos no Anexo III deberán publicarse na sede electrónica ou páxina web do concello con carácter previo á presentación da oferta na oficina do Servizo Público de Emprego do domicilio da entidade colaboradora. Deberase presentar unha por nivel de estudos e grupo profesional dentro de cada ocupación, segundo os seguintes principios xerais: a) Non poderá conter elementos que poidan servir de base para calquera tipo de discriminación que non responda aos criterios establecidos nestas bases. b) En ningún caso poderá incluírse nin admitirse como mérito a experiencia laboral. c) Deberá expresar que as persoas deben estar inscritas no Servizo Público de Emprego como demandantes ou en mellora de emprego e os requisitos esixidos para a formalización dun contrato formativo. O ámbito de busca de emprego de cada concello non poderá superar o nivel provincial.3.- Co obxectivo de garantir o dereito de igualdade de oportunidades e de trato no acceso ao mercado laboral das persoas que, por circunstancias físicas ou psíquicas, teñan dificultades de empregabilidade recoméndase que as entidades colaboradoras faciliten de forma activa o acceso a estes contratos formativos as persoas con discapacidade reservando os perfís que consideren oportunos para contratos de persoas con discapacidade, valorando de forma positiva esta circunstancia na convocatoria pública.4. A selección deberá realizarse con anterioridade a data de inicio dos contratos establecida na base segunda apartado 3 desta convocatoria.1. As persoas seleccionadas de conformidade co procedemento establecido na base anterior serán beneficiarias dun contrato formativo para a obtención da práctica profesional axeitada ao nivel de estudos a tempo completo pola entidade colaboradora, de acordo coa normativa vixente e nos termos expresados no acordo de concesión.2. A concesión e o gozo destas axudas non suporá, en ningún caso, relación contractual ou laboral coa Deputación Provincial de Pontevedra.3. As entidades colaboradoras deberán facilitarlles ás persoas contratadas os elementos persoais e materiais necesarios para levar a cabo o seu traballo. Serán as persoas responsables da entidade colaboradora quen lles impartirán todas as ordes, criterios de realización do traballo e directrices ás e aos traballadores, ademais de ser responsables da calidade técnica das tarefas que desenvolvan.4. No caso de que unha vez iniciado o contrato a persoa seleccionada renunciase, a entidade colaboradora poderá cubrir o posto coa persoa candidata que figure como suplente no correspondente proceso selectivo. De non existiren persoas candidatas suplentes efectuarase a selección seguindo o procedemento previsto na base décimo cuarta apartado catro. En tal situación, considerando que o contrato debe ter unha duración mínima de seis meses e máxima dun ano, dentro desta liña de subvencións, a entidade colaboradora asumirá o custo laboral total que exceda do importe da subvención que corresponda por este contrato formativo dun ano. Dita substitución deberá producirse no prazo máximo dun mes desde a renuncia e a entidade deberá comunicalo e entregar a documentación indicada na base décimo sétima no prazo máximo de mes e medio dende a renuncia.5. A persoa suplente ou substituta referida no apartado anterior sempre deberá ter o mesmo nivel de estudos e grupo profesional así como cubrir o mesmo posto de traballo que a persoa inicialmente seleccionada, de xeito que o plan formativo individual aportado se cumpra na súa totalidade.6.- A relación laboral que xurda entre a entidade colaboradora e a persoa traballadora non vinculará a Deputación Provincial de Pontevedra.1. As entidades colaboradoras deberán cumprir, ademais das establecidas na Lei 38/2003, de 17 de novembro, Xeral de Subvencións, as seguintes obrigas: a) Comezar os contratos o 15 de xullo de 2023 ou na data que se estableza no acordo de concesión. b) Presentación da documentación sinalada na base décimo sétima apartado primeiro nun prazo máximo de 15 días naturais desde a data de inicio do contrato. c) Asignarlle á persoa contratada un posto de traballo adecuado ao nivel de estudos ou de formación obxecto do contrato. d) Aboarlles ás persoas contratadas a retribución correspondente segundo o establecido na base segunda apartado dous. e) Someterse ás actuacións de comprobación e control que poida efectuar a Intervención da Deputación provincial. f) No caso de que xurdan modificacións substantivas que afecten á realización da actividade deberá comunicalo no prazo de dez (10) días ao Servizo de Promoción de Emprego e Desenvolvemento Local. g) Poñer á disposición das persoas contratadas todos os medios materiais necesarios para o correcto desenvolvemento das súas funcións e, en particular, os equipos informáticos precisos, así como o acceso a internet e correo electrónico. h) Asignar unha persoa titora que conte coa formación ou experiencia axeitada para o seguimento do plan formativo e correcto cumprimento do contrato e demais requisitos esixidos na normativa de aplicación para a formalización dos contratos formativos. i) Demais obrigas que se establezan nestas bases e normativa de aplicación.2. Polo que respecta á protección de datos de carácter persoal: a) As entidades colaboradoras obríganse a cumprir o contido do artigo 5 da Lei orgánica 3/2018, de 5 de decembro, de protección de datos persoais e garantía dos dereitos dixitais, así como cantos outros artigos sexan de aplicación ao tratamento de datos das persoas beneficiarias que leven a cabo como responsables do ficheiro. b) As entidades colaboradoras deberán tratar os datos coa finalidade exclusiva da xestión da subvención. En ningún caso estes datos poderán ser obxecto dun tratamento distinto ao previsto na convocatoria. Calquera tratamento deles que non se axuste ao disposto nestas bases será responsabilidade exclusiva da entidade colaboradora, que responderá fronte a terceiras persoas das infraccións en que incorrese, e fronte á Deputación provincial polos danos e perdas que lles puidese causar.3. Ademais, de ser as presentes subvencións obxecto de cofinanciación ao amparo de convocatorias nacionais e/ou autonómicas no marco do Acordo do Consello de Ministros do 27 de abril de 2021, polo que se aproba o Plan de Recuperación, Transformación e Resiliencia de España, as obrigas específicas son as seguintes: a) Adoptar as medidas de información e comunicación de acordo á convocatoria no marco do citado Acordo. b) Presentar evidencias que acrediten que as persoas contratadas foron informadas de que a subvención recaída nos seus contratos é cofinanciada. c) Conservar e manter os documentos xustificativos durante o tempo que se indique na convocatoria que cofinancia os contratos. d) Calquera outra que se indique nas convocatorias. A xustificación da subvención efectuarase en dúas fases, permitindo ás entidades colaboradoras solicitar tamén o pagamento anticipado ou un único pago da subvención ao finalizar o contrato ou contratos obxecto da subvención. A entidade colaboradora deberá presentar nun máximo de 15 días naturais desde a data de inicio do contrato a documentación xustificativa obrigatoriamente por medios electrónicos a través do procedemento “INSTANCIA XENÉRICA” dispoñible na Sede electrónica da Deputación de Pontevedra, https://sede.depo. gal. dirixida ao Servizo de Promoción de Emprego e Desenvolvemento Local, a seguinte documentación: Toda esta documentación quedará a disposición da Deputación de Pontevedra para o seu exame e, se o considera oportuno, os xustificantes correspondentes. Unha vez que finalicen os contratos formativos, para a xustificación final, deberán presentar no prazo máximo de dous meses por medios electrónicos, a través do modelo “INSTANCIA XENÉRICA”, dispoñible na sede electrónica da Deputación de Pontevedra (https://sede.depo. gal) dirixido ao Servizo de Promoción de Emprego e Desenvolvemento da Deputación de Pontevedra, a seguinte documentación: A) Modelo normalizado de memoria final sobre as actividades realizadas e o contido da práctica profesional adquirida polas persoas traballadoras contratadas e indicar no seu caso a vinculación coa transición ecolóxica e a economía verde, a dixitalización de servizos, a cohesión social e o desenvolvemento local rural. B) Un certificado da secretaria ou secretario no que se acredite que os gastos se realizaron e aplicaron á finalidade subvencionada; esta documentación quedará a disposición da Deputación de Pontevedra para o seu exame e, se o considera oportuno, os xustificantes correspondentes. Nesta certificación deberanse concretar, desagregados por meses para cada contrato, as cantidades aboadas en concepto de salario e cotización empresarial á Seguridade Social e as cantidades deducidas na liquidación de cuotas a ese mesmo organismo (modelo RLC-Recibo de Liquidación de Cotizacións) en concepto de incapacidade temporal das traballadoras e traballadores contratados baixo a modalidade de contratos formativos con cargo a esta subvención, cuxa contía se deberá excluír do cálculo do gasto total elixible realizado polo concello e que, no seu caso, dará lugar á obriga de reintegro á institución provincial. C) Declaración responsable do conxunto de todas as solicitudes efectuadas ou concedidas, para a mesma finalidade, das distintas administracións públicas competentes, e de estar ao día no cumprimento das obrigas tributarias ou coa Seguridade Social e de non ter pendente de pagamento ningunha outra débeda coa Deputación Provincial. D) Unha fotografía do cartel informativo e a súa localización. O importe reducirase proporcionalmente cando o posto de traballo se cubra por un período inferior a un ano ou existan outras circunstancias que minoren os custes totais presentados pola entidade colaboradora. O pagamento efectuarase por transferencia á conta bancaria indicada polo beneficiario. Vencido o prazo de xustificación sen que entidade colaboradora da subvención presentara a documentación xustificativa, o Servizo de Promoción do Emprego e Desenvolvemento Local requiriralle ao beneficiario para que no prazo improrrogable de quince días a presente. A falta de presentación da documentación neste prazo suporá o inicio do correspondente expediente de reintegro ou a perda da subvención e demais responsabilidades previstas na Lei 38/2003, de 17 de novembro, Xeral de Subvencións. O incumprimento por parte das entidades colaboradoras dos requisitos establecidos nas presentes bases e demais normas aplicables, así como as condicións que, no seu caso se establezan no correspondente acordo de concesión dará lugar, total ou parcialmente, previo o oportuno expediente de incumprimento, á cancelación da mesma, e á obriga de reintegrar a achega económica, segundo o establecido nos artigos 28, 29 e 30 da Ordenanza Xeral de Subvencións da Deputación de Pontevedra. O reintegro levará engadida a esixencia de xuros de demora correspondentes dende o momento do aboamento da subvención ata a data na que se acorde a procedencia do reintegro. De acordo co artigo 34 da Lei 9/2007, de 13 de xuño, de subvencións de Galicia, o xuro de demora aplicable será o xuro legal do diñeiro incrementado nun 25%, salvo que a Lei de Orzamentos Xerais do Estado estableza outro diferente. No referente ás infraccións e sancións administrativas, será de aplicación o previsto no artigo 52 e seguintes da Lei 38/2003, de 17 de novembro, Xeral de Subvencións, así como no artigo 32 da Ordenanza Xeral de Subvencións da Deputación de Pontevedra. A lexislación aplicable estará constituída polas presentes bases reguladoras. Supletoriamente, aplicarase o disposto na Lei 38/2003, de 17 de novembro, xeral de subvencións, na Lei 9/2007, de 13 de xuño, de subvencións de Galicia, na Ordenanza Xeral de Subvencións da Deputación de Pontevedra aprobada polo Pleno da Deputación de Pontevedra na súa sesión ordinaria do 28 de outubro de 2016 e publicada no BOPPO nº 249 do 30 de decembro de 2016, nas bases de execución do orzamento vixente da Deputación de Pontevedra e demais normativa de pertinente aplicación. Así mesmo, rexeranse pola Lei 39/2015, de 1 de outubro, do Procedemento Administrativo Común das Administracións Públicas e polas demais normas de dereito administrativo e, no seu defecto, polas normas de dereito privado. Contra o acordo de aprobación destas bases, que pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 112, 123 e 124 da Lei 39/2015, de 1 de outubro, de Procedemento Administrativo Común), ou ben, directamente recurso contencioso–administrativo ante o Xulgado do Contencioso–Administrativo de Pontevedra, no prazo de dous meses establecido no artigo 46 da Lei 29/1998, de 13 de xullo, reguladora da Xurisdición Contencioso–Administrativa. Todo isto sen prexuízo de que poida interpoñer calquera outro recurso que estime convinte. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionalos, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. Ademais, os datos persoais obtidos poderán ser obxecto de inclusión nunha base de datos coa finalidade de recibir información do Servizo de Promoción de Emprego e Desenvolvemento Local da Deputación de Pontevedra relativa á proposición de perfís profesionais que puidesen ser de interese polo ámbito de actuación das entidades solicitantes. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal, e no consentimento explícito. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Documento asinado dixitalmente á marxe. O proceso de selección consistirá na valoración dos méritos acreditados polas persoas preseleccionadas polo Servizo Público de Emprego, e levarase a cabo conforme aos seguintes criterios: a) Expediente académico: ata un máximo de 4,00 puntos, segundo a nota media calculada para as titulacións universitarias polo Real decreto 1125/2003, de 5 de setembro, e para os ciclos de formación profesional polo Real decreto 1147/2011, de 29 de xullo. No caso de que a media dalgunha das titulacións convocadas non fose calculada polas normas referidas ou esta non se especifique valorarase con 0,00 puntos. b) Por ter un doutoramento relacionado co contido do posto: 2,00 puntos. c) Por cada título oficial de máster universitario ou título propio da universidade de máster relacionado co contido do posto: 0,50 puntos cada un, ata un máximo de 1 punto. d) Por posuír unha titulación académica oficial distinta e relacionada co posto de traballo que se vai desempeñar, de nivel igual ou superior á esixida para a formalización do contrato formativo: 0,50 puntos por título, ata un máximo de 1 punto (neste apartado non se terán en conta as titulacións de nivel inferior que sexan necesarias para a obtención doutras de nivel superior nin as de máster ou doutoramento). e) Por asistir a cursos de especialización, formación e perfeccionamento organizados por centros oficiais dependentes da Administración do Estado, da comunidade autónoma ou da Administración local, universidades, colexios oficiais ou escolas da Administración pública directamente relacionados co posto que se vai desempeñar (incluídos os organizados por sindicatos no marco do Acordo nacional de formación continua): ata un máximo de 2 puntos, que se computarán do seguinte xeito: Non se terán en conta os certificados ou diplomas nos que non se especifique a duración do curso en número de horas ou créditos. Tampouco se computarán as xornadas, congresos, seminarios ou cursos de duración inferior a dez horas. O tribunal cualificador poderá requirirlles ás persoas aspirantes que acrediten a verificación dos extremos recollidos na documentación presentada, ademais de cantas precisións estimen oportunas. As persoas candidatas que accedan con titulacións de Licenciatura, Arquitectura ou Enxeñería (títulos pre-Boloña) que teñan un certificado da súa correspondencia co nivel 3 MECES (Marco español de cualificación para a educación superior) terán unha puntuación de 0,50 puntos, equivalente a un máster universitario. O enlace á web do Ministerio onde se publica o catálogo de titulacións homologadas ao nivel de máster é o seguinte: Nesta fase só se terán en conta os méritos que se xustifiquen documentalmente no día e na hora que sinale o concello. No caso de empate entre as puntuacións das persoas aspirantes a orde de prelación determinarase dándolle preferencia á muller naqueles casos en que se produza unha infrarrepresentación do sexo feminino, nos termos establecidos no artigo 49 do Decreto lexislativo 2/2015, de 12 de febreiro, polo que se aproba o Texto refundido das disposicións legais vixentes da Comunidade Autónoma de Galicia en materia de igualdade. No caso de que o citado precepto non resulte aplicable ou persista o empate tras a súa aplicación, resolverase o empate en función da nota media global do expediente académico e, de persistir este, pola puntuación acadada nos seguintes apartados. As puntuacións outorgadas publicaranse na sede electrónica ou páxina web do concello xunto coa relación de candidaturas seleccionadas por orde decrecente para cada posto de traballo ofertado, e indicaranse as persoas candidatas seleccionadas e as correspondentes suplentes. As persoas candidatas poderán formular, ante o tribunal cualificador, as alegacións que estimen oportunas no prazo de dous días hábiles, contados a partir do seguinte ao da súa publicación na sede electrónica ou páxina web. Examinadas as alegacións presentadas, o tribunal cualificador publicará a relación definitiva de persoas candidatas, por orde de maior a menor puntuación, coa correspondente proposta de contratación baixo a modalidade de contrato formativo, para cada posto de traballo ofertado.